Foto: Index



POSLOVNICA Privredne banke Zagreb u Ilici 91 u Zagrebu večeras je bila meta pljačkaša.



Nepoznati počinitelj ušao je s vatrenim oružjem u poslovnicu i pokušao izvršiti pljačku, izvijestili su večeras iz policije. Pretpostavlja se da je pljačka ostala u pokušaju.

Napadač je i zapucao, doznajemo od policije.

Ipak, ozlijeđenih osoba nema, a policija je pokrenula veliku akciju pronalaska i hvatanja počinitelja.

Je li riječ o pljačkašu koji je harao zagrebačkim poštama?



Nakon niza pljački pošta diljem Zagreba, policija je povećala pažnju nad objektima Hrvatske pošte, a u neke poslovnice su uvedeni i zaštitari. Posebna pozornost se posvećivala upravo u večernje vrijeme, kada se poslovnice zatvaraju i kada su sve pljačke izvršene.

S obzirom da je riječ o sličnom modelu pljačke, postoji mogućnost i da je riječ o istom počinitelju.







Tekst se nastavlja ispod oglasa





Svoje fotografije, video uratke i svjedočanstva događanja nam slobodno pošaljite na desk@index.hr.